לשכת החשבון של הפדרציה הרוסית

לשכת החשבון של הפדרציה הרוסית (ברוסית: Счётная палата Российской Федерации) הוא גוף בקרה עליון של הפדרציה הרוסית, האחראי לבקרה תקציבית על כל גופי הרשות המבצעת של רוסיה.

הלשכה פועלת על בסיס החוק הפדרלי של הפדרציה הרוסית "אודות לשכת החשבון", אשר מתאר את הרכבו ואת מבנה הפעילות וסמכויותיה.

 היסטוריה 
ממוזער|320px|בניין מבקר המדינה בסנקט פטרבורג על גדות המויקה, 76 (תצלום מאת קארל בולה, 1914)
ממוזער|אנשי הוועדה לביקורת העם. 1980
לשכת החשבון של הפדרציה הרוסית יונקת את שורשיה מן הפריקאז לענייני חשבון (Приказ счетных дел) שהוקם ב-16 באוגוסט 1647 על ידי הצאר מיכאיל. ב-1718 הגוף אורגן מחדש על ידי פיוטר הגדול לקולגיית החדרים (Камер-коллегия), הוטל עליה לנהל את הכנסות המדינה ומגזרים מסוימים בכלכלת המדינה. עד אז, האוצר של הצארים הרוסיים לא נשלט על ידי גוף מאורגן. האידאולוג והיוצר של המקבילה דאז ללשכת החשבון היה פיוטר אקסיונוב שהיה הראשון בשנת 1719 להוביל הצהרות רשומות של הוצאות כספים מאוצר המדינה ונהג להגיש דו"חות לקיסר מדי שבוע ובהן הצהרות על תנועת כספים. יתר על כן, אקסיונוב הנהיג צורות שונות של דיווח בלשכתו בכל הרמות ומינה ממונה על השוק ותחום הנהלת החשבונות. ב-1725, הסנאט הרוסי מינה אותו לראש לשכת החצר. בשנת 1731 מונה למזכיר.

משנת 1811 עד 1918 פעל תפקיד מבקר המדינה של האימפריה הרוסית (Государственный контроль Россійской имперіи). בינואר 1918 התפקיד בוטל; במקום זה נוצרה לשכת הבקרה המרכזית (Центральная контрольная коллегия); אליה היו כפופים גם לשכות מחוזיות לחשבונאות ובקרה.

ביולי 1918 לשכת הבקרה המרכזית אורגנה מחדש למשרד ממשלתי בשם הקומיסריון העממי לביקורת המדינה. ב-1920, המשרד שוב עבר ארגון מחדש ונקרא בשם ביקורת הפועלים והאיכרים. ב-1934 הגוף בוטל; תפקידיו הועברו לידי הנציב לבקרה סובייטית של ברית המועצות (КСК) שהפעילה זרועות פיקוח ובקרה בכל האזורים, המחוזות והערים. ב-1940 הקומיסריון העממי לביקורת המדינה הוקם מחדש.

ב-1948 כל הקומיסריונים העממיים הפכו למשרדים ממשלתיים. ב-1957 משרד בקרת המדינה (Министерство государственного контроля) הפך לוועדת הביקורת הסובייטית של מועצת השרים, ב-1961 הוועדה שינתה שמה לוועדת ביקורת המדינה והוכפפה למועצת השרים. ב-1962, ועדת ביקורת המדינה הפכה לוועדה לביקורת המפלגה-הממלכתית (Комитет партийно-государственного контроля) והייתה כפופה הן לוועד המרכזי של המפלגה והן לממשלה הסובייטית. בשנת 1966 שוב אורגנה מחדש ונקראה בשם הוועדה לביקורת העם.
ממוזער|משרדי לשכת החשבון במוסקבה.
ב-1991 נוצר תפקיד המפקח הראשי הממלכתי, כגוף לביקורת פיננסית, בשנות ה-2000, התפקיד נקרא בשם המפקח הפדרלי הראשי. ב-10 באוקטובר 1991 נחקק חוק "אודות התקציב וניהול תהליך התקצוב" שקבעו נורמות בקרה וביקורת והוקמה לשכת הבקרה והחשבון של הפדרציה הרוסית (Контрольно-счётная палата), עם זאת, ב-7 בפברואר 1992 הגוף אורגן מחדש בתור הוועדה לבקרת התקציב (Контрольно-бюджетный комитет) שהיה כפוף לסובייט העליון.

לשכת החשבון של הפדרציה הרוסית נוצרה על בסיס סעיפים בחוקת הפדרציה הרוסית משנת 1993. בספטמבר 2013 מונתה לראשונה אישה לראשות לשכת החשבון, שרת הבריאות לשעבר טטיאנה גוליקובה. בדצמבר 2022 אושרו תיקונים לחוק לפיהן נקבע כי ראש הלשכה ימונה בהמלצת מועצת הפדרציה בעוד סגני ראש הלשכה ממונים בהמלצת הבית התחתון בפרלמנט, הדומה.

 יושבי ראש 
תמונהשםמינוי על ידיתחילת הכהונהסיום הכהונהשם התפקיד 80px דמיטרי גוליצין17181722נשיא קולגיית החדרים גראסים קושלב18 בינואר 172216 באוגוסט 172280px אלכסיי פלשצ'ייב30 בינואר 17231725אלכסנדר נארישקין17251727דמיטרי גוליצין1727173280pxסרגיי גוליצין17321735פיוטר מלגונוב17351737איוואן ביביקוב17371742גריגורי קיסלובסקי17421753מיכאיל שאחובסקוי17531760איוואן יושקוב17601762בוריס קוראקין17621764אלכסיי מלגונוב1764177780pxמיכאיל שצ'רבאטוב1778178480pxוסילי פופוב17971799אלכסיי קוז'ין179719 בפברואר 1801איגנאטי טיילס18011801 80pxבלתזר קמפנהאוזןאלכסנדר הראשון28 בינואר 181111 בספטמבר 1823מבקר המדינה של האימפריה הרוסית80pxאלכסיי חיטרובואלכסנדר הראשון3 במרץ 182721 בפברואר 185480pxאלכסנדר קושליוב-בזבורודקואלכסנדר הראשון13 במרץ 18546 באפריל 185580pxניקולאי אננקוב17 באפריל 18556 בדצמבר 186280pxולריאן טטארינוב1 בינואר 186313 בפברואר 187180pxאלכסנדר אבאזה17 בפברואר 18711 בינואר 187480pxסמואל גרייג1 בינואר 18747 ביולי 187880pxדמיטרי סולסקיניקולאי השני7 ביולי 187811 ביולי 188980pxטרטי פיליפובניקולאי השני26 ביולי 188930 בנובמבר 189980pxפאבל לובקוניקולאי השני5 בדצמבר 189926 באוקטובר 190580pxדמיטרי פילוסופובניקולאי השני28 באוקטובר 190524 באפריל 190680pxפיוטר שוואנבךניקולאי השני24 באפריל 190613 ביוני 190780pxפיוטר חריטונובניקולאי השני12 בספטמבר 190725 בינואר 191680pxניקולאי פוקרובסקיניקולאי השני25 בינואר 191630 בנובמבר 1916סרגיי פיאודוסייבניקולאי השני30 בנובמבר 191628 בפברואר 191780pxקארל לאנדר9 במאי 191825 במרץ 1919הקומיסר העממי לביקורת המדינה80pxיוסיף סטלין30 במרץ 19196 במאי 192280pxאלכסנדר ציורופה6 במאי 192228 באפריל 1923הקומיסר העממי לבקרת הפועל והאיכר80pxולריאן קויבישב28 באפריל 19235 באוגוסט 1926סרגו אורדז'וניקידזה5 בנובמבר 192610 בנובמבר 1930אנדריי אנדרייב22 בנובמבר 19309 באוקטובר 193180pxיאן רודזוטאק9 באוקטובר 193111 בפברואר 193480pxלב מכליס6 בספטמבר 194021 ביוני 1941הקומיסר העממי לביקורת העםוסילי פופוב22 ביוני 194115 במרץ 1946לב מכליס19 במרץ 194627 באוקטובר 1950השר לביקורת המדינה80pxוסבולוד מרקולוב27 באוקטובר 195022 במאי 1953אלכסנדר פאבלייב23 במאי 195316 בדצמבר 1953וסילי ז'אוורונקוב16 בדצמבר 195321 בנובמבר 195680pxויאצ'סלב מולוטוב21 בנובמבר 195629 ביוני 1957איגור סקולקוב 10 בינואר 1958 17 בנובמבר 1959יושב ראש הוועדה לביקורת סובייטיתוסילי זקורדאייב 17 בספטמבר 1959 31 במאי 1961 טרנטי שטיקוב 6 ביוני 1961 11 בדצמבר 1962 יושב ראש ועדת ביקורת המדינה וניאמין קונוב 3 בדצמבר 1975 11 באוקטובר 1989יושב ראש הוועדה לביקורת העם ולדימיר אנישצ'ב 11 באוקטובר 1989 16 ביוני 1990מריה פולונינהבוריס ילצין9 במרץ 199224 בדצמבר 1993יושב/ת ראש ועדת הבקרה התקציבית פיוטר צ'רנומורדבוריס ילצין 24 בדצמבר 1993 17 בינואר 1995 80px חאצ'ים קרמוקובבוריס ילצין 17 בינואר 1995 19 באפריל 2000יושב/ת ראש לשכת החשבון 80px סרגיי סטפאשיןולדימיר פוטין 19 אפריל 2000 20 בספטמבר 2013 80px טטיאנה גוליקובהולדימיר פוטין 20 בספטמבר 2013 17 במאי 201880pxאלכסיי קודריןולדימיר פוטין 22 במאי 2018 30 בנובמבר 202280pxבוריס קובאלצ'וקולדימיר פוטין 14 במאי 2024  

 ראו גם 
 מבקר המדינה

 קישורים חיצוניים 



הערות שוליים

קטגוריה:רוסיה: חוק ומשפט
קטגוריה:ביקורת
קטגוריה:רוסיה: רשויות פיקוח